# Et billede, der indeholder tegning Automatisk genereret beskrivelseBestyrelsesmøde 16.09.24

Onlinemøde: Maria fremsender på dagen mødelink via mail

Tilstede: Ulrikka, Maria, Thomas, Ivan, Rikke, Mikael, Louise, Louise, Preben   
Afbud: Nico og Marlene

|  |  |  |  |
| --- | --- | --- | --- |
| Punkt | Indhold | Beslutning | Ansvarlig |
| 1. Dagsorden | Godkendelse af fremsendt dagsorden |  | UBN |
| 2. | Nyt fra vores ansatte (se vedhæftede bilag) | Orientering vedr.:  -Turneringsstart m.m.  -Holdsports arbejder hen imod at have vores nye online licenssystem klar til oktober. I rugby tager vi det i brug fra 1. januar 2025  -Invitationer til Oldboys rugby er sendt ud for begivenheder den 29. september i Exiles og den 13. oktober i Hamlet.  Landshold:  -Danmark Sevens herrer: Sæsonen er nu afsluttet, og der er balance i regnskabet, så den kan afsluttes økonomisk forsvarligt.  - Danmark Sevens kvinder: Der er foretaget en opgørelse, og brugerbetaling på ca. 7.000 kr. pr. spiller for deltagelse i EM er blevet besluttet af holdet. Kvinderne arbejder på at skaffe flere indtægter frem til 1. december for at mindske denne brugerbetaling.  - Danmark XV: Holdet har afholdt en klynge-workshop med en specialist fra Italien. Træningskampen mod Gibraltar blev vundet, hvor 30 spillere deltog. Nu er fokus rettet mod den kommende landskamp i Erritsø, hvor vi har stor støtte fra klubben. På dagen vil Kvinde XV og U18 landsholdet også være aktive med træning og en forkamp.  - U18-landshold: Holdet er udtaget baseret på regionale kampe. De regionale trænere står for udtagelsen og har en klar strategi for udviklingen af U18-landsholdet.  - Danmark Kvinde XV: Holdet har allerede afholdt en træning og har næste samling den 5.-6. oktober. Den 2. november spiller holdet en testkamp mod Norge, med målet at spille en officiel kamp i 2025.  Udvikling:  - Tumlingehold er startet op i både CSR og FRK med rigtig god tilslutning – ca. 25 børn i CSR og 15 i FRK.  - Hamlet har startet Rugby Fitness, som allerede viser sig populært.  - Kvindernes turneringsarbejdsgruppe afholder workshop den 15. september, hvor vi har forberedt os med materialer baseret på DIF-oplægget og data fra vores tilfredshedsundersøgelse.  Uddannelse:  - Vi har afholdt et World Rugby træner niveau 1 kursus i Dragør.  - Den 28.-29. september afholder vi et WR dommerkursus niveau 2, som er et regionalt kursus med deltagere fra Danmark, Sverige og Norge. Kurset afholdes i forbindelse med kvindestævnet i Speed, hvor deltagerne vil deltage aktivt.  - Vi afholder også et WR træner kursus niveau 1 i Vest (Odense den 29. september).  Ny medarbejder:  - Louise Wium er startet hos DRU, bedre løsning end tidligere med IKC.  Kvinde XV – 20.000 fra WR øremærket til. I fremtiden skal det finaseres via sponsorer.  God udvikling i både Øst og Vest. Flest nye aktiviteter fra Øst. Vest arbejder videre på allerede eksisterende aktiviteter. De ansatte oplever, at den gode udvikling spreder sig, og de forsøger, at gribe de klubber, der rækker ud til dem. | ML m.fl. |
| 3. | Strategiopfølgning, SWOT, vision og 2 spor (se vedhæftede bilag) | Tirsdag d. 24/9 skal Lai og Ulrikka til workshop med Pernille og Thomas Bak fra DIF.  SWOT gennemgås, fokus på at vi skal kunne genkende dansk rugby i analysen.  Styrker: Stærke værdier, inkluderende og mangfoldigt fællesskab, let tilgængeligt, internationalt netværk, kropslighed via kontaktsport.  Svagheder: Lav synlighed, få spillere og spredte klubber, mangle på frivillige, mangle på økonomiske ressourcer.  Muligheder: fællesskab vs. individualisme, tiltrække frivillige, tilbud om at indgår i fællesskab og sociale aktiviteter, udnytte vores internationale potentiale.  Trusler: Bekymring om kontaktsport, økonomiske begrænsninger, manglende fleksibelt i træningstilbud  Ovenstående skal ledes os hen mod en samlet vision og 2 spor, som vi arbejdere videre ind i. Lai samler op og på input fra bestyrelsen og sammen med Ulrikka præsenteres dette til DIF. | ML/UBN |
| 4. | Budgettet, initiativer og ønskede ændringer (herunder dommerudvikling) | Budget 2025. Vi godkender den ramme, der er for nu og forventer at godkender det endeligt ved næste møde.  Vi har en drøftelse om prioritering og evt. ændringer.  Thomas og Lai kommer med det tilrettede budget til vores møde i oktober, hvor vi forventer at kunne fastsætte budgettet for 2025. Bl.a. tilføjes renteindtægter i budgettet.  Dommerudvikling: Kan vi afsætte en pulje af midler til dommerne, så de selv lægger budget og foretage prioritering vedr. indkøb, kurser m.m.? Dette vedtages. Thomas arbejder det ind i budgetforslaget til vores næste møde i oktober.  Diversitetsmidler: Kan vi evt. nedsætte et udvalg, hvor udvalget laver et bud på, hvor midlerne kan geninvesteres til at udvikle diversitet? Vores bud er Nina, Diane og Nico. Ulrikka følger op på dette. | TA |
| 5. | Præsentation af nyt logo og navn, samt den videre kommunikationsproces. | Nyt visuel identitet. Nyt navn er godkendt på vores generalforsamling i marts 2024. Vi ønsker at ensrette vores grafiske identitet, så det er ens på vores forskellige platforme.  Bekymring blev udtrykt på generalforsamlingen i marts vedr. om sådan en ændring ville være økonomisk tung. Dette vil vi have fokus på ikke gør sig gældende.  Design af logo og visuel identitet er blevet præsenteret for bestyrelsen, der er udarbejdet et skriv til alle klubberne, hvor man præsenterer navn og logo, begrundelser - samt forsøger at komme evt. spørgsmål i møde.  Der skal laves en liste over ”steder”, hvor navn/logo skal opdateres. Hjemmeside m.m. opdateres midt november.  Præsentation af ovenstående på formandsmødet d. 13. november. 1. december og løbende frem mod nytår ønsker vi at præsenterer og overgå til nyt navn og logo. | Rikke og Louise |
| 6. | Aktiviteter i efteråret, herunder landskamp. | Der er styr på fordeling af bestyrelsesmedlemmer til kampene, men opfordring fra de ansatte at bestyrelsen deltager ved kampe, som de har mulighed for.  Lai fremsender tilrettet kalender og vi tilkendegiver via denne.  Ivan og Rikke deltager til landskampen 5. oktober hos Erritsø, Marlene og Maria måske. |  |
| 7. | Godkendelse af medlemmer i senior turneringsudvalget. På b-mødet d. 10/8-24 blev medlemmer i udvalget godkendt. Loic (FRK) ønsker at stille op som formand for udvalget, bestyrelsen skal godkende dette. | Godkendt af alle fra bestyrelsen pr. mail til Lai i august, skrevet til referat d.d. | ML |
| 8. | Godkendelse af medlemmer i ungdomsudvalget.  Det er ikke lykkes at finde en formand for udvalget, hvorfor det foreslås, at udvalget består af 3 medlemmer og Preben som tovholder.  Udvalget:  U8/U10: Thor Lütje Hansen: Ungdomstræner Erritsø Rugby Klub,  U12/U14: Bodil Bjerg: Ungdomsansvarlig CSR  U16/U18: Brian Franklin: Ungdomstræner Rugbyklubben Speed  Tovholder: Preben Rasmussen: Udviklingskonsulent DRU | Godkendt af alle fra bestyrelsen pr. mail til Lai i august, skrevet til referat d.d. |  |
| 9. Eventuelt |  | Næste møde er d. 23. oktober, online |  |
| 10. Opfølgning | Hvad og hvem kommunikerer noget på SoME? |  | UBN |